Suchinthana/ta-wikipedia huggingface dataset:
சாலாக் செலாத்தான் எல்ஆர்டி நிலையம்

சாலாக் செலாத்தான் எல்ஆர்டி நிலையம் (ஆங்கிலம்: Salak Selatan LRT Station; மலாய்: Stesen LRT Salak Selatan; சீனம்: 南萨拉克) என்பது மலேசியா, கோலாலம்பூர், செரி பெட்டாலிங் வழித்தடத்தில் தாழ்ந்தமாடி அமைப்பைக் கொண்ட ஓர் இலகு தொடருந்து (LRT) நிலையமாகும்.

இந்த நிலையத்திற்கு அருகில் அமைந்துள்ள சாலாக் செலாத்தான் நகரின் பெயரில், இந்த நிலையத்திற்கும் பெயரிடப்பட்டது. அத்துடன் சுங்கை பீசி சாலை, இந்த நிலையத்திற்கு மிக அருகில் உள்ளது.

கிள்ளான் பள்ளத்தாக்கு பெரும் விரைவு போக்குவரத்து திட்டத்தின் கீழ் அமைக்கப்படும் எம்ஆர்டி சுற்று வழித்தடத்துடன் எதிர்காலப் பரிமாற்றமாக நிலையமாக இந்த நிலையம் செயல்படத் திட்டமிடப்பட்டுள்ளது.

பொது

அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களும் முன்பு 'இஸ்டார் எல்ஆர்டி' (STAR-LRT) என அழைக்கப்பட்டன.

இஸ்டார் எல்ஆர்டி அமைப்பின் (STAR-LRT System) முதல் கட்டத்தின் ஒரு பகுதியாக சான் சோவ் லின் நிலையம் தொடங்கி செரி பெட்டாலிங் எல்ஆர்டி நிலையம் வரையில் 7 நிலையங்கள் கட்டப்ப்பட்டன. அந்த நிலையங்களில் இந்த சாலாக் செலாத்தான் நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது.

சாலாக் செலாத்தான்

கோலாலம்பூர் பகுதியின் அம்பாங் மற்றும் சாலாக் செலாத்தான் நகரங்களுக்கு இடையில், தற்போது செயலிழந்த நிலையில் உள்ள மலாயா கூட்டமைப்பு மாநிலங்களின் தொடருந்து சேவை (Federated Malay States Railways); மற்றும் மலாயா தொடருந்து நிறுவனம் (Keretapi Tanah Melayu) எனும் இரு நிறுவனங்களின் தொடருந்து வழித்தடங்களை மீண்டும் பயன்படுத்திய பின்னர் இந்த சாலாக் செலாத்தான் இலகு தொடருந்து நிலையம் கட்டப்பட்டது.

அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (LRT STAR) (Sistem Transit Aliran Ringan) வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது. 

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது. 

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது. அதன் பின்னர் அம்பாங் வழித்தடம் உருவாக்கப்பட்டது.

பேருந்து சேவைகள்

காட்சியகம்
சாலாக் செலாத்தான் எல்ஆர்டி நிலையத்தின் காட்சிப் படங்கள் (2007)

மேலும் காண்க
 சகாயா எல்ஆர்டி நிலையம்
 அம்பாங் எல்ஆர்டி நிலையம்
 செராஸ் எல்ஆர்டி நிலையம்
 செம்பாக்கா எல்ஆர்டி நிலையம்
 பண்டாராயா எல்ஆர்டி நிலையம்
 மலாயா கூட்டமைப்பு மாநிலங்களின் தொடருந்து சேவை

மேற்கோள்கள்

வெளி இணைப்புகள்

Klang Valley MRT Line Integrations

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
செத்தல்லூர்

செத்தல்லூர் (Chethallur) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூராகும். இந்த கிராமத்தின் மக்கள் தொகை சுமார் 5,000 ஆகும். முறியங்கண்ணி பாலம் கட்டப்பட்டதன் மூலம் இந்த கிராமம் ஊடக கவனத்தைப் பெற்றது. இதனால் கோழிக்கோடு மற்றும் பாலக்காடு இடையே வாகனப் பயணத் தூரமானது சுமார் 10 கிமீ அல்லது 6.21 மைல்கள் குறைந்தது.

கோயில்களும் திருவிழாக்களும் 
பனம்குருசிகாவு பகவதி கோயில் செத்தல்லூரில் அமைந்துள்ளது. பனம்குருச்சிக்காவு பூரம் என்பது செத்தல்லூரில் நடக்கும் திருவிழாவாகும். ஒவ்வொரு ஆண்டும், பூரத்தின் இறுதி நாளில் நாற்பதுக்கும் மேற்பட்ட யானைகள் "எழுந்நல்லிப்பில்" பங்கேற்கின்றன. பூரம் திருவிழா மார்ச் அல்லது ஏப்ரல் மாதத்தில் கொண்டாடப்படுகிறது.

அருகில் உள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். இது இந்த ஊரிலிருந்து  (100 கிமீ அல்லது 62.1 மைல்) தொலைவில் உள்ளது. அருகில் உள்ள தொடருந்து நிலையம்  அங்காடிப்புரத்தில்  (20 கிமீ அல்லது 12.4 மைல்) உள்ளது.

நாராநாத் பிராந்தன் (நரநாமிகளின் பைத்தியக்காரன் என்றும் அழைக்கப்படுகிறார்) என்ற நாட்டுப்புறக் கதாப்பாத்திரம், செத்தல்லூரில் பிறந்ததாகக் கூறப்படுகிறது. அவன் சிறுவனாக வளர்ந்தவுடன், ஒரு விசித்திரமான பொழுதுபோக்கை மேற்கொண்டான்-பெரிய கற்பாறைகளை தனது வீட்டிற்கு அருகிலுள்ள மலையிலிருந்து உருட்டினான் எனப்படுகிறது.

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
தேசிய நெடுஞ்சாலை 55 (இந்தியா)

தேசிய நெடுஞ்சாலை 55 (National Highway 55 (India))(முன்னர் தே. நெ. 42) என்பது இந்தியாவின் ஒடிசா மாநிலத்தில் உள்ள சம்பல்பூரை கட்டக்கினை இணைக்கும் தேசிய நெடுஞ்சாலை ஆகும். சம்பல்பூரில் உள்ள மானேசுவரில் உள்ள தே. நெ. 53இல் தொடங்கி, கட்டக் மங்குலி சதுக்கத்தில் தே. நெ 16இல் முடிவடைகிறது. இது கட்டக்-சம்பல்பூர் நெடுஞ்சாலை என்றும் அழைக்கப்படுகிறது. இந்தியாவின் தேசிய நெடுஞ்சாலைகள் மறுசீரமைக்கப்படுவதற்கு முன்பு, தே. நெ-55யின் பாதை பழைய தேசிய நெடுஞ்சாலை 42இன் ஒரு பகுதியாக இருந்தது. இந்த தேசிய நெடுஞ்சாலை 263 கி.மீ (163 மைல்) நீளம் கொண்டது.

வழித்தடம் 
தே. நெ. 55 சம்பல்பூர், ரெட்ஹாகோல், போயிண்டா, படகெரா, அனுகோள், தேன்கனல் ஆகியவற்றை இணைக்கிறது. இந்நெடுஞ்சாலை ஒடிசா மாநிலத்தில் கட்டக்கில் முடிவடைகிறது.

சந்திப்புகள் 
  சம்பல்பூர் அருகே  முனையம்
  ரெட்ஹாகோல் அருகே தேசிய நெடுஞ்சாலை 153பி
  படகெரா அருகே
  பனார்பால் அருகே
  குந்துனி அருகே 
  கட்டாக் அருகே

மேற்கோள்கள்

வெளி இணைப்புகள் 
 திறந்தவெளி தெரு வரைபடத்தில் தே. நெ. 55

இந்திய தேசிய நெடுஞ்சாலைகள்
தேசிய நெடுஞ்சாலை 56 (இந்தியா)

தேசிய நெடுஞ்சாலை 56 (National Highway 56 (India)) பொதுவாக தே. நெ. 56 என்று குறிப்பிடப்படுகிறது. இது இராசத்தானின் சித்தோர்கார் நகரத்தை குசராத்தின் வாப்பி நகரத்துடன் இணைக்கும் ஒரு நெடுஞ்சாலையாகும். இந்த நெடுஞ்சாலை குசராத்து, மத்தியப் பிரதேசம் மற்றும் இராசத்தான் மாநிலங்கள் வழியாகச் செல்கிறது. இந்த நெடுஞ்சாலையின் நீளம் 310 கிலோ மீட்டர் ஆகும்.

மேற்கோள்கள்

வெளி இணைப்புகள் 

 திறந்தவெளி தெரு வரைபடத்தில் என். எச். 56

இந்திய தேசிய நெடுஞ்சாலைகள்
தேசிய நெடுஞ்சாலை 57 (இந்தியா)

தேசிய நெடுஞ்சாலை 57 (National Highway 57 (India))(தே. நெ. 57), முன்பு தே. நெ. 224 என எண்ணிடப்பட்ட, ஒடிசா மாநிலத்தில் பலாங்கீர் மற்றும் கோர்டா ஆகியவற்றை இணைக்கும் இந்தியாவின் முதன்மை தேசிய நெடுஞ்சாலை ஆகும்.

வழித்தடம் 
ஒடிசா மாநிலத்தில் உள்ள பாலங்கீர், சோனேபூர், பௌடா, தஷாபல்லா, நயாகர் மற்றும் கோர்த்தா ஆகிய இடங்களை தே. நெ. 57 இணைக்கிறது.

சந்திப்புகள் 
  பாலங்கிர் அருகே  முனையம்
  சுபர்ணபூர் அருகே (சோனேபூர்) 
  153பி பௌடா அருகே (பௌத்) 
  
 புருனகடக் அருகே 
  மாதாபூர் அருகே
  கோர்டா அருகே  முனையம்

மேலும் காண்க 
 இந்தியாவின் தேசிய நெடுஞ்சாலைகளின் பட்டியல்
 மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

மேற்கோள்கள்

வெளி இணைப்புகள் 

 திறந்தவெளி தெரு வரைபடத்தில் என். எச். 57

இந்திய தேசிய நெடுஞ்சாலைகள்
பட்னேரா சட்டமன்றத் தொகுதி

பட்னேரா சட்டமன்றத் தொகுதி (Badnera Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 தொகுதிகளில் ஒன்றாகும். இத்தொகுதியானது அமராவதி மாவட்டத்தில் அமைந்துள்ள எட்டு தொகுதிகளில் ஒன்றாகும். பட்னேரா, அமராவதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டப் பேரவை உறுப்பினர்கள்

தேர்தல் முடிவுகள்

2024

மேற்கோள்கள்

மகாராட்டிர சட்டமன்றத் தொகுதிகள்மகாராட்டிர அரசியல்
மாவலா

மாவலா (Mavala) என்பது இன்றைய இந்திய மாநிலமான மகாராட்டிராவின் புனே நகரின் மேற்கே அமைந்துள்ள மலைப்பாங்கான மாவல் பிராந்தியத்தைச் சேர்ந்த மக்களுக்கு பயன்படுத்தப்படும் பெயர். 17 ஆம் நூற்றாண்டின் மராத்திய தலைவர் சிவாஜி முதலில் தனது அதிகாரத் தளத்தை மாவலில் நிறுவினார். அது பின்னர் மராத்திய இராச்சியமாக வளர்ந்தது. அவரது கெரில்லா படைகள் மற்றும் தாக்குதல் குழுக்களில் பெரிதும் சேர்க்கப்பட்ட இந்தப் மலைப்பாங்கான  வசிப்பவர்கள் குன்பி சாதிகளை உள்ளடக்கிய மாவலே என்று அழைக்கப்பட்டனர்.

வரலாறு 
மாவலாவின் வீரர்கள் காலாட்படை மற்றும் மலைப் போரில் சிறந்து விளங்கினர். சிவாஜியின் சக்தியின் முதுகெலும்பாக காலாட்படை கருதப்பட்டது. சிவாஜியின் வாழ்க்கையை விவரிக்கும் சபாசாத் பக்கரின் கூற்றுப்படி, சிவாஜிக்கு சொந்தமான மாவலே காலாட்படையில் 100,000 ஆண்கள் இருந்தனர் எனத் தெரிகிறது.

மாவலேவின் வடக்கு பிராந்தியத்தில் வசிப்பவர்களில் சிலர் கோலிகள் என அழைக்கப்பட்டனர். தெற்கில் முக்கியமாக மராத்தியர்கள் வசித்து வந்தனர்.

இப்பகுதி பவன் மாவல் (52 பள்ளத்தாக்குகள் அல்லது கோராக்கள்) என்றும் அழைக்கப்பட்டது. ஒவ்வொரு கோராவும் மராத்திய நாயக்கர்கள் அல்லது தேஷ்முக்களின் ஆட்சியின் கீழ் இருந்தது.

ஒவ்வொரு மாவல் பிரபுவும் பிராந்திய பாதுகாப்பு மற்றும் சட்ட அமலாக்க நோக்கத்திற்காக சொந்தமாக படைகளை நிர்வகித்து வந்தனர். கூடுதலாக, தேவைப்படும் நேரங்களில் தங்களது ஆட்சியாளர்களும் படை திரட்டி தந்தனர். இதற்காக இவர்கள் பரிசுகளையும் புதிய பிரதேசங்களின் மானியங்களையும் வெகுமதியாக பெறுவார்கள்.

மேற்கோள்கள் 

மகாராட்டிர வரலாறு
பாதரசம் தெலூரைடு

பாதரசம் தெலூரைடு (Mercury telluride) என்பது HgTe என்ற  மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரசம் மற்றும் தெலூரியம்  தனிமங்கள் சேர்ந்து இந்த இருமச் சேர்மம் உருவாகிறது. இச்சேர்மம் குறைக்கடத்திப் பொருட்களின் II-VI குழுவுடன் தொடர்புடைய ஓர் அரை உலோகமாகக் கருதப்படுகிறது. மெர்க்குரிக் தெலூரைடு, மெர்க்குரி(II) தெலூரைடு, பாதரச(II) தெலூரைடு என்ற வேறு பெயர்களாலும் பாதரச தெலூரைடு அடையாளப்படுத்தப்படுகிறது. 

HgTe இயற்கையில் கொலராடோயிட்டு என்ற கனிம வடிவமாக தோன்றுகிறது.

பண்புகள்
வேறுவிதமாகக் கூறப்படாவிட்டால் அனைத்து பண்புகளும் நிலையான வெப்பநிலை மற்றும் அழுத்தத்தில் இருக்கும். அணிக்கோவை அளவுரு கனசதுர படிக வடிவத்தில் சுமார் 0.646 நானோமீட்டர் ஆகும். பரும குணகம் சுமார் 42.1 கிகா பாசுக்கல், வெப்ப விரிவாக்க குணகம் சுமார் 5.2×10−6/கெல்வின், நிலையான மின்கடத்தா மாறிலி 20.8, மாறும் மின்கடத்தா மாறிலி மதிப்பு 15.1, வெப்ப கடத்துத்திறன் குறைவாக 2.7 வாட்டு·மீ2/(மீ·கெல்வின்) என்ற இயற்பியல் பண்புகளைக் கொண்டுள்ளது. HgTe பிணைப்புகள் பலவீனமானவை என்பதால்  குறைந்த கடினத்தன்மை மதிப்பு 2.7×107 கிலோ/மீ2. அளவில் உள்ளது.

மாசிடல்
என்-வகை மாசு உடைய சேர்மத்தை  போரான், அலுமினியம், காலியம் அல்லது இண்டியம் போன்ற தனிமங்களைக் கொண்டு அடையலாம். அயோடினும் இரும்பும் கூட என்-வகை கலப்பு சேர்மத்தை உருவாக்கும்.  பாதரசக் காலியிடங்கள் காரணமாக HgTe இயற்கையாகவே பி-வகை மாசுச் சேர்மமாகும். பி-வகை மாசு  சேர்மத்தை துத்தநாகம், தாமிரம், வெள்ளி அல்லது தங்கத்தை அறிமுகப்படுத்துவதன் மூலமும் அடையலாம்.

இடத்தியல் மின்காப்பி

பாதரசம் தெலூரைடு 2007 ஆம் ஆண்டில் கண்டுபிடிக்கப்பட்ட முதல் இடத்தியல் மின்காப்பியாகும்.  இடத்தியல் மின்காப்பிகள் மொத்தமாக மின்சாரத்தை ஆதரிக்க முடியாது, ஆனால் மேற்பரப்பில் வரையறுக்கப்பட்ட மின்னணு நிலைகள் மின்சுமை கடத்திகளாகச் செயல்படும்..

வேதியியல்
HgTe பிணைப்புகள் பலவீனமாக உள்ளன. இவற்றின் உருவாதல் என்தால்பி −32கிலோயூல்/மோல் ஆகும். இது தொடர்புடைய சேர்மமான காட்மியம் தெலூரைடுக்கான மதிப்பில் மூன்றில் ஒரு பங்கிற்கும் குறைவாக உள்ளது. ஐதரோபுரோமிக் அமிலம் போன்ற அமிலங்களால் HgTe எளிதில் அரிக்கும்.

வளர்ச்சி
பாதரசம் மற்றும் தெலூரியம் அதிக பாதரச நீராவி அழுத்தத்தின் முன்னிலையில் அதிக அளவிலான வளர்ச்சி  ஏற்படுகிறது. HgTe சேர்மத்தை புறவளர்ச்சியாகவும் வளர்க்கலாம். உலோகக்கரிம ஆவி-கட்டப் புறவளர்ச்சி முறையை  இதற்கு எடுத்துக்காட்டாகக் கூறலாம்.

பாதரச தெலூரைடின் நானோ துகள்கள் காட்மியம் தெலூரைடு நானோதட்டணுக்களிலிருந்து நேர்மின் அயனிப் பரிமாற்றம் மூலம் பெறலாம்.

மேலும் காண்க
பாதரச செலீனைடு

மேற்கோள்கள்

பாதரச(II) சேர்மங்கள்
தெலூரைடுகள்
தேசிய நெடுஞ்சாலை 59 (இந்தியா)

தேசிய நெடுஞ்சாலை 59 (National Highway 59 (India))(தே. நெ. 59) என்பது ஒடிசா மாநிலத்தில் உள்ள கரியார் மற்றும் பிரம்மபூரை இணைக்கும் இந்தியாவின் தேசிய நெடுஞ்சாலை ஆகும். தேசிய நெடுஞ்சாலைகள் மறுசீரமைக்கப்படுவதற்கு முன்பு, தே. நெ-59 பாதை பழைய தேசிய நெடுஞ்சாலை 217இன் ஒரு பகுதியாக இருந்தது. இந்த நெடுஞ்சாலை ஒடிசா மாநிலத்தின் மா. நெ. 42 உடன் பாங்கமுண்டா அருகே இணைக்கப்பட்டுள்ளது.

வழித்தடம் 
ஒடிசா மாநிலத்தில் உள்ள கரியார், திட்லாகர், லங்காகர், பாலிகூர்கா, சுராதா, அசிகா, கிஞ்சிலிக்கட் மற்றும் பிரம்மபூர் ஆகிய இடங்களை தே. நெ. 59 இணைக்கிறது.

சந்திப்புகள் 
  கரியார் அருகே  முனையம்
  பெல்காவ் அருகே 
  அசிகா அருகே 
  அசிகா அருகே 
  பிரம்மபூர் அருகே  முனையம்

மேலும் காண்க 

 இந்தியாவின் தேசிய நெடுஞ்சாலைகளின் பட்டியல்
 மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

மேற்கோள்கள்

வெளி இணைப்புகள் 

 திறந்தவெளி தெரு வரைபடத்தில் என். எச். 59

இந்திய தேசிய நெடுஞ்சாலைகள்
தேசிய நெடுஞ்சாலை 61 (இந்தியா)

தேசிய நெடுஞ்சாலை 61 (தே. நெ. 61)(National Highway 61 (India)) என்பது இந்தியாவின் மகாராட்டிராவின் பிவண்டியினைத் தெலங்காணாவின் நிர்மலுடன் இணைக்கும் ஒரு தேசிய நெடுஞ்சாலை ஆகும். இந்த தேசிய நெடுஞ்சாலையின் பாதை தெலங்காணா மாநிலத்தில் நிர்மல் முதல் ஜக்தியல் வரை நீட்டிக்கப்பட்டுள்ளது. தேசிய நெடுஞ்சாலை-61 மகாராட்டிர மற்றும் தெலங்காணா மாநிலங்கள் வழியாக 758 கி. மீ. தூரத்தை உள்ளடக்கியது.

வழித்தடம் 

 மகாராட்டிரம்

பிவண்டி-கல்யாண்-முர்பாத்-கட்கர்-ஆலே-பெலே-அகமதுநகர்-பதார்தி-யேலி-கார்வாண்டி-கெவ்ராய்-பச்சேகான்-மஜால்கான்-பத்ரி-பர்பானி-பஸ்மத்-அர்த்தாபூர்-போகர்-தெலங்காணா எல்லை 
 தெலங்காணா

மகாராட்டிர எல்லை-பைன்சா-நிர்மல்-கானாப்பூர்-மல்லபுரம்-ரைகல்-ஜக்தியல்.

சந்திப்புகள் 

  பிவண்டி அருகே  முனையம் 
  தேசிய நெடுஞ்சாலை 60, ஆலே பாட்டா (புனே மாவட்டம்) 
  பெல்கே (புனே மாவட்டம்)
  நிர்மல்
  ஜக்டியல் அருகே  முனையம்
  பாசுமத்

மேலும் காண்க 

 இந்தியாவின் தேசிய நெடுஞ்சாலைகளின் பட்டியல்
 மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

மேற்கோள்கள்

வெளி இணைப்புகள் 

 திறந்தவெளி தெரு வரைபடத்தில் என். எச். 61

இந்திய தேசிய நெடுஞ்சாலைகள்
பண்டார் துன் ரசாக் எல்ஆர்டி நிலையம்

பண்டார் துன் ரசாக் எல்ஆர்டி நிலையம் (ஆங்கிலம்: Bandar Tun Razak LRT Station; மலாய்: Stesen LRT Bandar Tun Razak; சீனம்: 敦拉萨镇) என்பது மலேசியா, கோலாலம்பூர், செரி பெட்டாலிங் வழித்தடத்தில் அமைந்துள்ள குறைந்த உயர்வு  (Low rise) இலகு தொடருந்து (LRT) நிலையமாகும்.

கோலாலம்பூர் மாநகரத்தின் அருகிலுள்ள பண்டார் துன் ரசாக் நகரின் பெயரில் இந்த நிலையத்திற்குப் பெயரிடப்பட்டது. இதற்கு முன்னர் இந்த நிலையம் மூலியா நிலையம் (Mulia Station) என்று அழைக்கப்பட்டது.

இஸ்டார் எல்ஆர்டி அமைப்பின் (STAR-LRT System) முதல் கட்டத்தின் ஒரு பகுதியாக சான் சோவ் லின் நிலையம் தொடங்கி செரி பெட்டாலிங் எல்ஆர்டி நிலையம் வரையில் 7 நிலையங்கள் கட்டப்ப்பட்டன. அந்த நிலையங்களில் இந்த செராஸ் எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது.

பண்டார் துன் ரசாக்

பண்டார் துன் ரசாக் (Bandar Tun Razak) என்பது கோலாலம்பூர் மாநகரத்தில், அமைந்து உள்ள புறநகரம். உயர்க்கல்வி நிலையங்களுக்கு புகழ்பெற்ற இடமாக விளங்குகிறது. அத்துடன் தனித்த ஒரு நாடாளுமன்றத் தொகுதியாகவும் இயங்குகிறது. 

மலேசியாவின் இரண்டாவது பிரதமர் துன் அப்துல் ரசாக்கின் நினைவாக இந்த நகரத்திற்குப் பெயர் வைக்கப்பட்டு உள்ளது. பண்டார் துன் ரசாக்கில், கோலாலம்பூர் காற்பந்து விளையாட்டரங்கம் (Kuala Lumpur Football Stadium); ஈருருளி சுற்றரங்கம்; துவாங்கு முகிரிஸ் மருத்துவமனை (Hospital Universiti Kebangsaan Malaysia); கோலாலம்பூர் மாநகராண்மைக் கழகத்தின் கிளை அலுவலகம் போன்ற வசதிகள் உள்ளன.

வரலாறு

 அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களும் முன்பு இஸ்டார் எல்ஆர்டி என அழைக்கப்பட்டன.

இலகுரக விரைவுப் போக்குவரத்து வழித்தடங்களை ஒருங்கிணைக்கும் நிலையங்களில் இந்த நிலையமும் ஒன்றாகும்.

அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: LRT Ampang Line - LRT Sri Petaling Line) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (Light Rapid Transit Line) (LRT) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

பிரசரானா மலேசியா

பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடங்கள் இயக்கப்படுகின்றன.

எல்ஆர்டி அம்பாங் வழித்தடத்தில் ஒரு முனையிலிருந்து மறுமுனைக்குச் செல்ல 41 நிமிடங்களும்; எல்ஆர்டி செரி பெட்டாலிங் வழித்தடத்தில் செல்ல 74 நிமிடங்களும் பிடிக்கும். 

எல்ஆர்டி செரி பெட்டாலிங் வழித்தடத்தின் அதன் முன்னாள் தெற்கு முனையமான செரி பெட்டாலிங் நிலையத்தின் பெயரில் செரி பெட்டாலிங் வழித்திடத்திற்குப் பெயரிடப்பட்டது.

காட்சியகம்
பண்டார் துன் ரசாக் எல்ஆர்டி நிலையத்தின் காட்சிப் படங்கள்

மேலும் காண்க
 பண்டார் துன் ரசாக்
 துவாங்கு முகிரிஸ் மருத்துவமனை
 பண்டார் துன் ரசாக் மக்களவைத் தொகுதி
 துன் ரசாக் நெடுஞ்சாலை
 துன் ரசாக் எக்ஸ்சேஞ்ச்
 பண்டார் தாசேக் செலாத்தான்

மேற்கோள்கள்

வெளி இணைப்புகள்

மலேசியத் தொடருந்து நிலையங்கள்
கிளானா ஜெயா வழித்தடம்
அரசு அபின் மற்றும் காரப்போலி தொழிற்சாலைகள் (இந்தியா)

அரசு அபின் மற்றும் காரப்போலி தொழிற்சாலைகள்  இந்தியாவில் மருத்துவ தேவைக்காக அரசு அபின் மற்றும் மார்ஃபீன் போன்ற வலி நீக்கி மருந்துகளை தொழிற்சாலைகள் (GOAF) மூலம் உற்பத்தி செய்யப்படுகிறது.  இதன் தலைமையகம் புது தில்லியில் அமைந்துள்ளது. நிறுவனத்தின் ஒட்டுமொத்த கண்காணிப்பு நிதி அமைச்சகத்தின் கீழ் உள்ள  வருவாய்த் துறையின் கீழ் இயங்குகிறது. இந்த துறையின் கீழ்  காசீப்பூர் நகரம் (உ பி) மற்றும் நீமச் (ம பி) நகரங்களில்  அரசு அபின் மற்றும் காரப்போலி தொழிற்சாலைகள் இயங்குகிறது.

தயாரிப்புகள்
நிறுவனத்தின் மேற்படி இரண்டு தொழிற்சாலைகள் கசகசா செடிகளிலிருந்து அபின்  மற்றும் அதனுடன் தொடர்புடைய காரப்போலிகள் எனும் ஆல்கலாய்டுகளில் உள்ள கோடீன் பாஸ்பேட்ஸ், மார்பின் உப்புகள், டியோனைன், மார்பின் ஹைட்ரோகுளோரைடு, தீபைன் போன்ற வேதிப் பொருட்களைப் பிரித்தெடுத்து, மருத்துவப்  பயன்பாட்டிற்கு  அபின் மற்றும்  உற்பத்தி செய்கிறது.

தொழிற்சாலைக்கான கசகசா சாகுபடி
தொழிற்சாலைகளுக்கு தேவையான இடுபொருட்களான கசகசா செடிகளை இந்தியாவில் மத்தியப் பிரதேசம், உத்தரப் பிரதேசம் மற்றும் இராஜஸ்தான் மாநிலங்களில் இருந்து உரிமம் பெற்ற கசகசா செடி சாகுபடியாளர்களிடமிருந்து பெறப்படுகிறது. முழு விளைபொருளும் அரசாங்கத்தால் கொள்முதல் செய்யப்பட்டு,  அரசு அபின் மற்றும் காரப்போலி தொழிற்சாலைகளுக்கு வழங்கப்படுகிறது.  அங்கு கசகசாவை பதப்படுத்தி, அபின் மற்றும்  மார்ஃபீன் போன்ற வலி நீக்கி மருந்துகளை உற்பத்தி செய்வதில் இந்தியாவில் முன்னணி வகிக்கிறது.
.
2017ஆம் ஆண்டில், இந்திய அரசு நாட்டில் கசகசா பயிரிடுதல் மற்றும் பதப்படுத்துதல் ஆகியவற்றை தனியார்மயமாக்குவதற்கான நடவடிக்கைகளைத் தொடங்கியது. 2 எக்டேர் நிலத்தில் கசகசாவை பயிரிடவும், செறிவூட்டப்பட்ட கசகசா ஸ்ட்ரா (CPS) எனப்படும் தொழில்நுட்பத்தைப் பயன்படுத்தி சாரத்தைப் பிரித்தெடுக்க வரையறுக்கப்பட்ட தனியார் மருந்து உற்பத்தி நிறுவனங்களுக்கு வழங்கப்படுகிறது.).

அபின் & அல்கலாய்டு தொழிற்சாலைகள்
 அரசு அபின் மற்றும் அல்கலாய்டு தொழிற்சாலை, காசீப்பூர், உத்தரப் பிரதேசம்
 அரசு அபின் மற்றும் அல்கலாய்டு தொழிற்சாலை, நீமச், மத்தியப் பிரதேசம்

மேற்கோள்கள்

இந்திய அரசுத்துறை நிறுவனங்கள்
கந்தசாமி பிரபு

கந்தசாமி பிரபு (Kanthasamy Prabu, பிறப்பு: 7 மார்ச் 1985) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.

வாழ்க்கைக் குறிப்பு
கந்தசாமி பிரபு மட்டக்களப்பு மகாசனக் கல்லூரி, மட்டக்களப்பு மெதடிசுத மத்திய கல்லூரி ஆகிய பாடசாலைகளில் கல்வி கற்றார். தேசிய கணக்கியல் உயர் டிப்புளோமா பட்டம் பெற்றவர். கல்விக் கூட்டுறவுச் சங்கத்தின் கிழக்கு மாகாணப் பிரதிக் கணக்காளராகப் பணியாற்றியவர்.

அரசியலில்
இவர் மக்கள் விடுதலை முன்னணியின் மட்டக்களப்பு மாவட்ட அமைப்பாளராக செயற்படுகிறார். இவர்  2020 நாடாளுமன்றத் தேர்தலில் தேசிய மக்கள் சக்தியின் சார்பில் மட்டக்களப்பு மாவட்டத்தில் போட்டியிட்டு, தெரிவு செய்யப்படவில்லை. 2024 நவம்பர் 14 இல் நடைபெற்ற 2024 நாடாளுமன்றத் தேர்தலில் இவர் தேசிய மக்கள் சக்தியின் சார்பில் போட்டியிட்டு 14,856 விருப்பு வாக்குகள் பெற்று நாடாளுமன்ற உறுப்பினர் ஆனார். மட்டக்களப்பு மாவட்டத்தில் இருந்து தேசிய மக்கள் சக்தியின் சார்பாக நாடாளுமன்றத்திற்குத் தெரிவு செய்யப்பட்ட ஒரேயொரு வேட்பாளர் இவர் ஆவார்.

தேர்தல் வரலாறு

மேற்கோள்கள்

வாழும் நபர்கள்
1985 பிறப்புகள்
மட்டக்களப்பு மாவட்ட நபர்கள்
இலங்கையின் 17வது நாடாளுமன்ற உறுப்பினர்கள்
மக்கள் விடுதலை முன்னணி அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
இலங்கைத் தமிழ் அரசியல்வாதிகள்
தேசிய மக்கள் சக்தி அரசியல்வாதிகள்
தேசிய நெடுஞ்சாலை 62 (இந்தியா)

தேசிய நெடுஞ்சாலை 62 (National Highway 62 (India))(தே. நெ. 62) என்பது இந்தியாவில் பஞ்சாபில் உள்ள அபோகர் நகரை இராசத்தானில் உள்ள பிந்த்வாராவுடன் இணைக்கும் ஒரு தேசிய நெடுஞ்சாலை ஆகும்.

தேசிய நெடுஞ்சாலை 62, இராசத்தானிலிருந்து 7 மாவட்டங்கள் மற்றும் 6 மாவட்ட தலைமையகங்களைக் கடந்து செல்லும் மிக நீளமான நெடுஞ்சாலையாகும்.

மேற்கோள்கள் 

இந்திய தேசிய நெடுஞ்சாலைகள்
தேசிய நெடுஞ்சாலை 63 (இந்தியா)

தேசிய நெடுஞ்சாலை 63 (தே. நெ. 63)(National Highway 63 (India)) என்பது இந்தியாவின் தேசிய நெடுஞ்சாலையாகும். இதன் மொத்த நீளம் 961  கிமீ (597 மைல்) ஆகும். இது மகாராட்டிரம், தெலங்காணா, சத்தீசுகர் மற்றும் ஒடிசா மாநிலங்கள் வழியாகச் செல்கிறது.

வழித்தடம் 

 இந்த நெடுஞ்சாலை பார்சியிலிருந்து 11 கி. மீ. தொலைவில் உள்ள குசுலாம்பில் தொடங்கி,
 மகாராட்டிரா குசுலாம்ப் பார்சி, இராம்லிங்கா, யெத்சி, லாத்தூர், ரெனாப்பூர், அசுடமோத், நாலேகாவ் உத்கிர், டெக்லூர், சிரோஞ்சா, கோபேலா மற்றும் பத்தகூடம்
 தெலங்காணா-போதன், நிசாமாபாத், ஆர்மூர், மெட்பள்ளி, கொரட்லா, ஜக்டியல், லக்செட்டிபேட்டை, தர்மபுரி, மஞ்செரியல் மற்றும் சென்னூர்
 சத்தீசுகர், போபால்பட்னம், மேட்டட், பிஜப்பூர், நிமெட், பைரம்கர், வரதுனார், கிடாம், பாக்முண்டி மற்றும் ஜெகதல்பூர்
 ஒடிசா: கோட்பாத் மற்றும் போரிகும்மா  வழியாகச் செல்கிறது.
 இந்த நெடுஞ்சாலை தேசிய நெடுஞ்சாலை 52ஐ யேத்சியில் கடந்து செல்கிறது.
 இந்த நெடுஞ்சாலை தேசிய நெடுஞ்சாலை 548பி-ஐ லாத்தூர், ரெனாப்பூரில் கடந்து செல்கிறது.
 இந்த நெடுஞ்சாலை அசுடமோத்தில் தேசிய நெடுஞ்சாலை 361ஐக் கடக்கிறது.
 இந்த நெடுஞ்சாலை உத்கிரில் தேசிய நெடுஞ்சாலை 50ஐக் கடக்கிறது.
 இந்த நெடுஞ்சாலை ஆர்மூரில் தேசிய நெடுஞ்சாலை 44ஐக் கடக்கிறது.
 தேசிய நெடுஞ்சாலை 163 போபால்பட்டணத்தில் இந்த நெடுஞ்சாலையுடன் இணைகிறது.
 தேசிய நெடுஞ்சாலை 563 இந்த நெடுஞ்சாலையை ஜக்தியாலில் இணைக்கிறது.
 தேசிய நெடுஞ்சாலை 363 மஞ்சேரியலில் இந்த நெடுஞ்சாலையுடன் இணைகிறது.
 தேசிய நெடுஞ்சாலை 30 ஜக்தல்பூரில் இந்த நெடுஞ்சாலையுடன் இணைகிறது.
 தேசிய நெடுஞ்சாலை 26 இந்த நெடுஞ்சாலையை போரிகும்மாவில் இணைக்கிறது. இது விஜயநகரத்தில் முடிவடைகிறது.

இந்த நெடுஞ்சாலை தெலங்காணா மாநிலத்தின் பெடாபள்ளி மாவட்டம் மற்றும் மஞ்சேரியல் மாவட்டத்தின் எல்லையில் கோதாவரி ஆற்றினையும், மகாராட்டிரா மற்றும் தெலங்காணா எல்லையில் பிரணஹிதா ஆற்றினையும் மற்றும் மகாராட்டிரா, சத்தீசுகர் எல்லையில் இந்திராவதி ஆற்றையும் கடக்கிறது. மகாராட்டிரா மற்றும் தெலங்காணா மாநில எல்லையில் சிரோஞ்சா அருகே பிரணஹிதா ஆற்றின் குறுக்காகவும் மகாராட்டிரா மற்றும் சத்தீசுகர் மாநிலத்தில் போபால்பட்னம் அருகே இந்திராவதி ஆற்றின் குறுக்காகவும் பாலங்கள் திறந்து வைக்கப்பட்டு செயல்பாட்டில் உள்ளன. எதிர்காலத்தில் இந்த நெடுஞ்சாலை விசாகப்பட்டினம், கட்டாக் மற்றும் புவனேசுவரம் வழியாக மும்பையை இணைக்கும்.

படம்

மேற்கோள்கள் 

இந்திய தேசிய நெடுஞ்சாலைகள்
தேசிய நெடுஞ்சாலை 64 (இந்தியா)

தேசிய நெடுஞ்சாலை 64 (தே. நெ. 64)(National Highway 64 (India)) என்பது இந்தியாவின் குசராத்தின் மோர்பி மாவட்டத்தில் உள்ள மாலியாவையும், குசராத்தில் உள்ள கசிரா துறைமுகத்தையும் இணைக்கும் ஒரு தேசிய நெடுஞ்சாலையாகும்.

இந்த நெடுஞ்சாலை தேசிய நெடுஞ்சாலை 27 சந்திக்கும் இடத்தில் தொடங்குகிறது.

மேற்கோள்கள் 

இந்திய தேசிய நெடுஞ்சாலைகள்
சபாசாத் பக்கர்

ஸ்ரீ-சிவன்-பிரபுச்சே-சரித்திரம் (Shri-Shiva-Prabhuche-Charitra) என்பது மராட்டியப் பேரரசை நிறுவிய சிவாஜியைப் பற்றி மராத்தி மொழியில் எழுதப்பட்ட வாழ்க்கை வரலாறு ஆகும். இது 1697 ஆம் ஆண்டில் சிவாஜியின் மகன் இராஜாராமின் செஞ்சிக் கோட்டை அரசவையில் பணிபுரிந்த கிருஷ்ணாஜி அனந்த் சபாசாத் என்பவரால் எழுதப்பட்டது.

சிவாஜியின் வாழ்க்கையில் பல குறிப்பிடத்தக்க நிகழ்வுகளை இந்த உரை விவரிக்கிறது. இதில் சிவாஜி அப்சல் கானைக் கொன்றது, முகலாய அரசவைக்கு அவர் வருகை தந்து தப்பிச் சென்றது, அவரது முடிசூட்டு விழா மற்றும் வெங்கோஜியுடனான சந்திப்பு ஆகியவையும் இடம் பெற்றுள்ளது. நூல ஆசிரியர் சிவாஜியின் சமகாலத்தவர் என்பதால், இது மன்னரின் வாழ்க்கையைப் பற்றிய மிகவும் நம்பகமான ஒன்றாகக் கருதப்படுகிறது.

இந்நூல் ஆங்கிலத்திலும் மொழிபெயர்க்கப்பட்டுள்ளது.

மேற்கோள்கள் 

மராட்டியப் பேரரசு
தேசிய நெடுஞ்சாலை 73 (இந்தியா)

தேசிய நெடுஞ்சாலை 73 (தே. நெ. 73)(National Highway 73 (India)) என்பது இந்தியாவில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை இந்திய மாநிலமான கருநாடகாவில் செல்கிறது. இது கடல் துறைமுக நகரமான மங்களூரில் தொடங்கி துமகுருவில் முடிவடைகிறது. தேசிய நெடுஞ்சாலை என்று பெயரிடப்பட்டாலும், மேற்குத் தொடர்ச்சி மலையின் சார்மாடி மலைப் பகுதியில் இந்த சாலை குறுகியது. மேலும் இச்சாலை நிலச்சரிவுகள், மரங்கள் விழும் அபாயத்திற்கு உட்பட்டது. இந்த நெடுஞ்சாலை முன்பு தேசிய நெடுஞ்சாலைகள் 48, 234 மற்றும் 206இன் ஒரு பகுதியாக இருந்தது. ஆனால் மார்ச் 5, 2010 அன்று வர்த்தமானி அறிவிப்பால் இந்தியாவின் தேசிய நெடுஞ்சாலை எண்களைச் சீரமைத்ததைத் தொடர்ந்து இது தேசிய நெடுஞ்சாலை 73ஆக மாற்றப்பட்டது.

வழித்தடம் 

தேசிய நெடுஞ்சாலை 73 (தே. நெ-73) மங்களூரு, பந்த்வால் பெள்தங்கடி, உஜிரே, சார்மாடி, கோட்டிகேஹரா, முடிகேர், பேலூர், ஹளேபீடு, ஜவகல், பனவாரா, அராசிகெரே, திப்தூர், கிப்பனவர, நிட்டூர், குப்பி மற்றும் கருநாடக மாநிலத்தில் உள்ள தும்கூர் வழியே நிடூரை இணைக்கிறது.

சந்திப்புகள் 

  மங்களூரு அருகே  முனையம்.
  பன்ட்வால் அருகே 
  முடிகேரே அருகே 
 பெலூர் அருகே 
  பானவாரா அருகே 
  கிப்பனஹள்ளி அருகே 
  துமகுரு அருகே  முனையம்

மேலும் காண்க 

 இந்தியாவின் தேசிய நெடுஞ்சாலைகளின் பட்டியல்
 மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்
 தேசிய நெடுஞ்சாலை மேம்பாட்டுத் திட்டம்
 கர்நாடகாவில் உள்ள தேசிய நெடுஞ்சாலைகளின் பட்டியல்
 காட் சாலைகள்

மேற்கோள்கள்

கருநாடகத்தில் தேசிய நெடுஞ்சாலைகள்
இந்திய தேசிய நெடுஞ்சாலைகள்
பௌசகேபஞ்சி பக்கர்

பௌசகேபஞ்சி பக்கர் (Bhausahebanchi Bakhar) என்பது 1761இல் மராட்டியப் பேரரசிற்கும் துரானிப் பேரரசின் அகமது ஷா துரானிக்கும்இடையே நடந்த மூன்றாம் பானிபட் போரைப் விவரிக்கும் நூலாகும். இது மராத்தி மொழியில் எழுதப்பட்டுள்ளது. புத்தகத்தின் ஆசிரியரைப் பற்றிய தகவல் அறியப்படவில்லை. ஆனால் ஒரு சில வரலாற்றாசிரியர்கள் கிருஷ்ணாஜி சாம்ராவ் என்ற ஒருவரை எழுத்தாளராக அடையாளம் கண்கின்றனர். நூலிலுள்ள குறிப்புகளைக் கொண்டு சாம்ராவ் போரை நேரில் கண்டிருக்கலாம் என்று நம்பப்படுகிறது. கே. என். சானேயின் கூற்றுப்படி, கதையில் உள்ள சில கதாபாத்திரங்கள் குறித்த கோணமும் சாதகமான கருத்துக்களும் சாம்ராவ் சிந்தியா அதிகாரியாக இருப்பதைக் குறிக்கிறது.

மேற்கோள்கள் 

மராட்டியப் பேரரசு
பானிபட் போர்கள்
குன்பி

குன்பி (Kunbi) என்பது மேற்கு இந்தியாவில் பாரம்பரிய விவசாயிகளின் பல சாதிகளுக்குப் பயன்படுத்தப்படும் பொதுவான சொல். விதர்பாவின் தோனோஜே, கடோல், மசாரம், இந்த்ரே, ஜாதவ், ஜாரே, கைரே, லேவா (லேவா பாட்டீல்), லோனாரே மற்றும் திரோல் சமூகங்களும் இதில் அடங்கும். இந்த சமூகங்கள் பெரும்பாலும் மகாராட்டிர மாநிலத்தில் காணப்படுகின்றன. ஆனால் மத்தியப் பிரதேசம், குசராத்து (இப்போது பட்டிதர் என ஆழைக்கப்படுகின்றனர்) கருநாடகம், கேரளம் மற்றும் கோவா என்று அழைக்கப்படுகின்றன) போன்ற மாநிலங்களிலும் உள்ளனர். குன்பிகள் மகாராட்டிராவில் உள்ள இதர பிற்படுத்தப்பட்ட வகுப்பினரில்  சேர்க்கப்பட்டுள்ளனர்.}

பின்னணி 
சிவாஜியின் கீழ் மராட்டியப் பேரரசின் படைகளில் பணியாற்றிய பெரும்பாலான மாவலாக்கள் இந்த சமூகத்தைச் சேர்ந்தவர்கள். மராட்டியப் பேரரசின் சிந்தியா மற்றும் கெய்க்வாட் வம்சாவளியினர் முதலில் குன்பி வம்சாவளியைச் சேர்ந்தவர்கள். பதினான்காம் நூற்றாண்டிலும் பின்னர் பல்வேறு ஆட்சியாளர்களின் படைகளில் இராணுவ வீரர்களாக வேலை செய்த பல குன்பிகள் சமசுகிருதமயமாக்கலுக்கு உட்பட்டு தங்களை மராத்தியர்கள் என்று அடையாளப்படுத்திக் கொள்ளத் தொடங்கினர். காலனித்துவத்தின் விளைவுகளால் 20 ஆம் நூற்றாண்டின் முற்பகுதியில் மராத்தியர்களுக்கும் குன்பிகளுக்கும் இடையிலான எல்லை தெளிவற்றதாகிவிட்டது. மேலும் இரு குழுக்களும் மராத்தா-குன்பி என்ற ஒரு தொகுதியை உருவாக்கின.

கைர்லாஞ்சி படுகொலைகளின் போது குன்பி மற்றும் தலித் சமூகங்களுக்கு இடையே சாதி அடிப்படையில் பதட்டங்கள் காணப்பட்டன. மேலும் தலித்துகளுக்கு எதிரான வன்முறை சம்பவங்கள் அவ்வப்போது நடப்பதாக ஊடகங்கள் செய்தி வெளியிட்டுள்ளன. பிற சாதிகளுக்கிடையேயான பிரச்சினைகளில், அரசியல்வாதிகள், பெரும்பாலும் சம்பல் குன்பி-மராட்டிய சாதி பகுதியில், இதர பிற்படுத்தப்பட்ட வகுப்பினர் வேட்பாளர்களுக்கு ஒதுக்கப்பட்ட தொகுதியிலிருந்து தேர்தலுக்கு போட்டியிட அனுமதிக்கும் வகையில் சாதி சான்றிதழ்களை மோசடி செய்வதும் இதில் அடங்கும். ஏப்ரல் 2005 இல், இந்திய உச்ச நீதிமன்றம் மராத்தியர்கள் குன்பிகளின் துணை சாதி அல்ல என்று தீர்ப்பளித்தது.

சமூகம் 
மகாராட்டிராவின் குன்பி சமூகம் வடக்கு மற்றும் கிழக்கு இந்தியாவின் குர்மி மக்களுடன் தொடர்புகளைப் பகிர்ந்து கொள்கிறது. இருவரும் விவசாயக் குடும்பங்களைச் சேர்ந்தவர்கள். இரு சமூகங்களும் விவசாயத்தில் ஆழமான வேர்களைக் கொண்டுள்ளன. மராத்தியில் “குன்பி” என்றால் “விவசாயி” என்று பொருள். 2006 ஆம் ஆண்டில் இந்திய அரசு இவர்களை ஒத்ததாக அங்கீகரித்தது. மேலும், மகாராட்டிராவின் ‘குர்மி’ சாதி/சமூகம் மகாராட்டிராவின் குன்பிகளைப் போன்றது என்றும் சமூக ரீதியாகவும் கல்வியிலும் பின்தங்கியுள்ளது என்றும் தேசியப் பிற்படுத்தப்பட்டோர் ஆணையம் அறிவிப்பு வெளியிட்டது.

மேற்கோள்கள்

வெளி இணைப்புகள் 

இந்தியாவில் சாதிகள்
CS1 maint: multiple names: authors list
குடும்பி

குடும்பி (Kudumbi) குனுபிகள், குரும்பி அல்லது குன்பி என்றும் குறிப்பிடப்படும் இவர்கள் பாரம்பரியமாக இந்தியாவின் கேரளாவில் வசிக்கும் கொங்கணி பேசும் விவசாய சமூகமாகும். இவை தமிழ்நாட்டின் குடும்பன்/குடும்பியர் (தேவேந்திரகுல வேளாளர்) இனத்தின் ஒரு கிளை ஆகும்.

வரலாறு

கோவா மரபு 
கோவாவின் வரலாற்றாசிரியர் அனந்த் ராமகிருஷ்ண தூமே, குன்பி சாதி பண்டைய முண்டாரி பழங்குடியினரின் நவீன சந்ததியினர் என விவரிக்கிறார். அமேலும் அவர் கொங்கணி மொழியில் முண்டாரி தோற்றம் கொண்ட பல சொற்களையும் குறிப்பிடுகிறார். பண்டைய பழங்குடியினரால் வணங்கப்படும் தெய்வங்கள், அவர்களின் பழக்கவழக்கங்கள், விவசாய முறைகள் போன்றவற்றையும் விரிவாக விளக்குகிறார்.

இந்து மதத்தை ஒடுக்க முயன்ற கோவா சமயக் குற்றவிசாரணையின் போது குடும்பிகள் போர்த்துகேயர்களால் சமயக் குற்ற விசாரணை நடத்தி கடுமையாக தண்டிக்கப்பட்டனர். சிலர் மரண தண்டனைக்கும் ஆளானர்கள் இவர்கள் கோவாவிலிருந்து குடியேற வேண்டிய கட்டாயம் ஏற்பட்டது. தங்கள் மத மற்றும் கலாச்சார அடையாளத்தை பாதுகாக்க விரும்பிய குடும்பிகள், கவுட சாரஸ்வத் பிராமணர், தெய்வத்ன பிராமணர் மற்றும் வைசிய வாணிகளுடன் சேர்ந்து, இந்தியாவின் மேற்கு கடற்கரையில் இருந்து முதன்மையாக கடல் பயணங்கள் மூலம் குடிபெயர்ந்தனர்.  

கோவாவிலிருந்து தப்பியோடிய சில குழுக்கள் கருநாடக மாநிலத்தின் கடலோர மாவட்டங்களான தெற்கு கன்னட மாவட்டம், வடகன்னட மாவட்டம் மற்றும் உடுப்பி மாவட்டம் போன்ற இடங்களில் குடியேறினர். ஒருசில குழுக்கள் கேரளாவிலும் பயணித்தன.  

சமூகவியலாளர் ஒய். ஆர். ராவ் (2003) கருநாடகாவின் ஒரு பகுதியில் வசித்து வந்த கோவாவைச் சேர்ந்த குடும்பிகளிடையே களப்பணிகளை மேற்கொண்டார். அவர்களின் உணவுப் பழக்கம், தடைகள், மொழி, பொருளாதாரம், அரசியல் அமைப்பு, உறவு மற்றும் திருமணம் தொடர்பான பல்வேறு நடத்தைகளை அவர் ஆய்வு செய்தார். இந்து மதமாற்றம், சமசுகிருதமயமாக்கல் மற்றும் நவீனமயமாக்கல் ஆகியவை நடத்தை மாற்றங்களை பாதிக்கக்கூடிய மூன்று காரணிகளாக அவர் அடையாளம் காட்டுகிறார்.

தற்போதைய நிலை 
கேரளாவில் பொதுவுடைமை இயக்கத்தின் முக்கிய நபரும் முன்னாள் அமைச்சருமான கே. ஆர். கௌரி அம்மா தனது சுயசரிதையில் குடும்ப சமூகத்தின் பின்தங்கிய தன்மையை விவரித்துள்ளார்

கொச்சியைச் சுற்றியுள்ள தீவுகளில் உள்ள முக்கிய விவசாயத் தொழிலாளர்கள் புலயர் மற்றும் குடும்பி சாதிகளைச் சேர்ந்தவர்கள் என்று இடப்பெயர் ஆய்வாளர் வி. வி. கே. வாலத் கூறுகிறார். போர்த்துக்கேய காலத்தில் புலயர் மற்றும் முக்குவார் சாதிகளைச் சேர்ந்த பலர் கிறிஸ்துவ மதத்திற்கு மாறிய போதிலும், குடும்பிகள் தங்கள் பாரம்பரிய மத நம்பிக்கைகளைத் தக்க வைத்துக் கொண்டனர் என்று அவர் மேலும் கூறுகிறார்.

சமூக மற்றும் பொருளாதார ரீதியாக பின்தங்கிய சமூகங்களுக்குள் இந்த சமூகம் இருப்பதாக அதிகாரப்பூர்வமாக வகைப்படுத்தப்பட்டுள்ளது.

குடும்பி கோயில்கள் 
வண்ணங்களின் திருவிழாவான ஹோலி பல தேவி கோயில்களில் குடும்பிகளால் கொண்டாடப்படுகிறது.

மேற்கோள்கள்

நூல் ஆதாரங்கள் 
 The Kurmis-Kunbis of India by Pratap Singh Velip Kankar. Published by Pritam Publishers PajiFord, Margoa, Goa Year −2006.
 1956 An Introduction to the Study of Indian History (Popular Book Depot, Bombay) – D.D. Kosambi.
 Kudumbikalude Charithravum-Samskaravum – written by Dr. Vini M. Published by Sahithya Pravarthaka Cooperative Society, Kottayam, Kerala

இந்திய இனக்குழுக்கள்
மலையாள நபர்கள்
கேரள சமூகக் குழுக்கள்
கோவாவின் வரலாறு
வைசிய வாணி

வைசிய வாணி (Vaishya Vani) என்பது இந்து சமயத்தின் வர்ணம் ஒன்றான வைசியர்களின் துணை சாதி ஆகும். குசராத்து மாநிலம் மற்றும் தாமன் & தியூ பிரதேசத்தில், இவர்கள் ‘வைணவ வாணிக்’ என்றும் அழைக்கப்படுகின்றன. தெற்கு கன்னட மாவட்டத்தின் கார்வார்  மற்றும் வடக்கு கன்னட மாவட்டத்தின் அன்கோலா போன்ற பகுதிகளில் இவர்கள் ‘கன்னட வைசியர்கள்’ என்று அழைக்கப்படுகிறார்கள். இதில் கன்னடம் என்பது பகுதியைக் குறிக்கிறது. கன்னட மொழி அல்ல. ஏனெனில் இவர்களின் தாய்மொழி கொங்கணி. குசராத்து, கருநாடகம் மற்றும் மகாராட்டிரம் போன்ற மாநிலங்களில் தங்களுக்குள் கொங்கணியைப் பேசிக் கொள்கின்றனர்.

வரலாறு 
கோவாவின் கதம்பர்களின் காலத்தில், இவர்கள் வர்த்தகத்தில் ஈடுபட்டிருந்த பனாஜிகர்கள் (வணிகர்கள்) என்று அழைக்கப்பட்டனர். சவோய் வெரெம், நார்வே, காண்டேபர், கவாலே, பந்தோரா மற்றும் தாலிகிராம் ஆகிய இடங்களிலிருந்து கிபி 1358 ஆம் ஆண்டைச் சேர்ந்த செப்புத் தகடுகளில் பனாஜிகர்களைப் பற்றிய குறிப்புகள் காணப்படுகின்றன. இப்போது இவர்கள் ‘வைசிய வாணி’, ‘இலிங்காயத் வாணி’, ‘இந்து வாணி’ அல்லது ‘வாணி’ போன்ற பல்வேறு பெயர்களில் அறியப்படுகின்றனர்.

சமூக நிலை 
மகாராட்டிராவில் 2008 ஆம் ஆண்டில் வைசிய வாணிகளுக்கு இதர பிற்படுத்தப்பட்ட வகுப்பினர் தகுதி வழங்கப்பட்டது. பின்னர் அது 2011 இல் நீக்கப்பட்டது. தற்போது, துணை சாதியைச் சேர்ந்த சில பிரிவுகள் வரலாற்றுக் கருத்துக்களின் அடிப்படையில் அந்தத்  தகுதியைப் பெறலாம். இருப்பினும், மகாராட்டிர மாநிலத்தின் மத்திய பட்டியலில் இந்த துணை சாதி பட்டியலிடப்படவில்லை.

இதனையும் காண்க 

 வைசியர்
 செட்டியார்

மேற்கோள்கள் 

இந்தியாவில் சாதிகள்
கொங்கணி மொழி
தேசிய நெடுஞ்சாலை 135 (இந்தியா)

தேசிய நெடுஞ்சாலை 135 (National Highway 135 (India)) இந்தியா ஒரு தேசிய நெடுஞ்சாலை ஆகும். இது தேசிய நெடுஞ்சாலை 35-இன் ஒரு கிளைச் சாலை ஆகும்.

தேசிய நெடுஞ்சாலை 135-ன் (NH135) மொத்த நீளம் 130 கி. மீ. (81 மைல்). இந்த நெடுஞ்சாலை மத்தியப் பிரதேசம், உத்தரப் பிரதேசம் மாநிலங்கள் வழியாகச் செல்கிறது.

பாதை. 
தே. நெ. 135 உத்தரப் பிரதேசத்தின் மிர்சாபூரில் தொடங்கி மத்தியப் பிரதேசத்தின் மங்கவானில் முடிவடைகிறது.

சந்திப்புகள் 

 மிர்சாபூரில் தே. நெ. 35 உடன் சந்திப்பு
 மங்கவானில் தே. நெ. 30 உடன் சந்திப்பு

மேலும் காண்க 

 நெடுஞ்சாலை எண் அடிப்படையில் இந்தியாவின் தேசிய நெடுஞ்சாலைகளின் பட்டியல்

மேற்கோள்கள் 

இந்திய தேசிய நெடுஞ்சாலைகள்
தேசிய நெடுஞ்சாலை 134 (இந்தியா)

தேசிய நெடுஞ்சாலை 134, (National Highway 134 (India)) பொதுவாக தே. நெ. 134 எனக் குறிப்பிடப்படுகிறது. இது இந்தியாவின் ஒரு தேசிய நெடுஞ்சாலை ஆகும். இந்தத் தேசிய நெடுஞ்சாலை 34இன் துணைச் சாலையாகும். தேசிய நெடுஞ்சாலை-134 உத்தரகண்ட் மாநிலத்தின் வழியாகச் செல்கிறது.

வழித்தடம் 
தாராசு-குத்னூர்-யமுனோத்ரி

சந்திப்புகள் 
 தாராசு அருகே  முனையம்

சில்கியாரா பெண்ட்-பார்கோட் சுரங்கப்பாதை 
உத்தரகண்ட் மாநிலத்தில் சில்கியாரா பெண்ட்-பார்கோட் சுரங்கப்பாதை அமைப்பதற்குப் பொருளாதார விவகாரங்களுக்கான அமைச்சரவைக் குழு பிப்ரவரி 2018இல் ஒப்புதல் அளித்தது. இந்தச் சுரங்கப்பாதை 4.531 கிலோமீட்டர்  நீளம் கொண்ட இரு வழித்தடமாகும். இரு திசைகள் மற்றும் அணுகுமுறைகள் உட்பட அவசரக்காலப் பாதைகளுடன் இச்சாலை இருக்கும். இத்திட்டத்தின் மொத்தத் திட்டச் செலவு ரூ. 1383.78 கோடி ஆகும். இதில் சுரங்கப்பாதை திட்டத்திற்கு ரூ. 1119 கோடி செலவாகும். இந்தச் சுரங்கப்பாதை தாரசுவிலிருந்து யமுனோத்ரி வரையிலான பயணத் தூரத்தைச் சுமார் 20 கிலோமீட்டர்கள் (12 மைல்) குறைக்கும் மற்றும் பயண நேரத்தைச் சுமார் ஒரு மணி நேரம் குறைக்கும். மேலும் அனைத்து வானிலை நிலவும் நேரத்திலும் பயணம் செல்ல ஏற்றதாக அமையும்.

நவம்பர் 12, 2023 அன்று, கட்டுமானத்திலிருந்தபோது சுரங்கப்பாதையின் ஒரு பகுதி இடிந்து விழுந்து. இதில் 41 சுரங்கப்பாதை தொழிலாளர்கள் சிக்கிக் கொண்டனர். மீட்பு நடவடிக்கைகள் உடனடியாகத் தொடங்கப்பட்டு, 16 நாட்களுக்குப் பிறகு, நவம்பர் 28 அன்று வெற்றிகரமாக மீட்புப்பணிகள் முடிவடைந்தன.

மேலும் காண்க 

 இந்தியாவின் தேசிய நெடுஞ்சாலைகளின் பட்டியல்
 மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

மேற்கோள்கள்

வெளி இணைப்புகள் 

 திறந்தவெளி தெரு வரைபடத்தில் என். எச். 134
 சாலைப் போக்குவரத்து மற்றும் நெடுஞ்சாலைத் துறையின் தேசிய நெடுஞ்சாலைகளின் எண் அமைப்புகளை சீரமைத்தல்சாலைப் போக்குவரத்து மற்றும் நெடுஞ்சாலைகள் துறை

இந்திய தேசிய நெடுஞ்சாலைகள்
தேசிய நெடுஞ்சாலை 133 (இந்தியா)

தேசிய நெடுஞ்சாலை 133, (National Highway 133 (India)) பொதுவாக தே. நெ. 133 என்று அழைக்கப்படுகிறது. இது இந்தியாவின் ஒரு தேசிய நெடுஞ்சாலை ஆகும். இது தேசிய நெடுஞ்சாலை 33இன் ஒரு துணைச் சாலையாகும். தே. நெ. 133 இந்தியாவின் சார்க்கண்டு மற்றும் பீகார் மாநிலங்கள் வழியாகச் செல்கிறது. இந்த நெடுஞ்சாலை 134 கிமீ (83 மைல்) நீளம் கொண்டது. இந்த நெடுஞ்சாலை சார்க்கண்டில் உள்ள கோட்டாவில் தொடங்கி பீகாரில் உள்ள பிர்பெய்டியில் முடிவடைகிறது.

சந்திப்புகள் 
  பிர்பெய்டி அருகே  முனையம் 
  கோட்டா அருகே தே. நெ. 333ஏ.
  சோபா மோர் அருகே  முனையம்

படங்கள்

மேலும் காண்க 
 இந்தியாவின் தேசிய நெடுஞ்சாலைகளின் பட்டியல்
 மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

மேற்கோள்கள்

வெளி இணைப்புகள் 
 திறந்தவெளி தெரு வரைபடத்தில் என். எச். 133

இந்திய தேசிய நெடுஞ்சாலைகள்
தேசிய நெடுஞ்சாலை 131 (இந்தியா)

தேசிய நெடுஞ்சாலை 131 (National Highway 131 (India)) என்பது முன்னர் தேசிய நெடுஞ்சாலை 106 என்று அழைக்கப்பட்டது. இது இந்தியாவின் பீகார் மாநிலத்தில் செல்லும் ஒரு தேசிய நெடுஞ்சாலை ஆகும். இது சுபால் மாவட்டத்தில் தொடங்கி, பாகல்பூர் மாவட்டத்தில் உள்ள பீபூரில் முடிவடைகிறது. இது மாதேபுரா மாவட்டத்தின் முக்கிய நெடுஞ்சாலை ஆகும். இது பிர்பூரில் தொடங்கி, சிம்ராகி வழியாகச் சென்று, தேசிய நெடுஞ்சாலை 57, சிங்கேஷ்வர், மாதேபுரா சந்திப்பைத் தேசிய நெடுஞ்சாலை 231 (முன்பு அறியப்பட்ட தேசிய நெடுஞ்சாலை 107) ரேஷ்னா, குவால்பாரா, உடாகிசுன்கஞ்ச் ஆகியவற்றுடன் இணைக்கிறது. இது தேசிய நெடுஞ்சாலை 31 ஐ இணைக்கிறது.

வழித்தடம் 
பிபூர், புரைனி, உடாகிஷங்கஞ்ச், ரேஷ்னா மாதேபுரா, சிங்கேசுவர் சதான், பிப்ரா, சிம்ராஹி பஜார், பீம்நகர், பீர்பூர்பிர்பூர்

சந்திப்பு 
  பிபூரில் உள்ள தேசிய நெடுஞ்சாலை 31 முனையம்
  மாதேபுரா அருகே 
 சிம்ராஹி பஜார் அருகே 
  பிர்பூரில் முடிவு செய்யுங்கள்

மேலும் காண்க 

 தேசிய நெடுஞ்சாலை 31 (இந்தியா) 
 இந்தியாவின் தேசிய நெடுஞ்சாலைகளின் பட்டியல்
 மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

மேற்கோள்கள் 

இந்திய தேசிய நெடுஞ்சாலைகள்
தேசிய நெடுஞ்சாலை 130 (இந்தியா)

தேசிய நெடுஞ்சாலை 130 (National Highway 130 (India)) என்பது இந்தியாவின் தேசிய நெடுஞ்சாலை ஆகும். இது அம்பிகாப்பூர்-கட்கோரா-பிலாசுபூர்-ராய்ப்பூரை இணைக்கிறது. இந்தியத் தேசிய நெடுஞ்சாலை ஆணையம் இந்த வழித்தடத்தைப் போக்குவரத்து வசதியாக மேம்படுத்துகிறது.

என். எச். ஏ. ஐ. யின் மேம்பாட்டு முன்மொழிவு

 அம்பிகாபூர்-கட்கோரா (2-வழி) 
 கட்கோரா-பிலாஸ்பூர் (4-வழி) 
 பிலாசுபூர்-சிம்கா (4-வழி) 
 சிம்கா-ராய்ப்பூர் (6-வழி) 

அம்பிகாபூர் => லகான்பூர் => மகேஷ்பூர் => உதய்பூர் => கட்கோரா (கோர்பா மாவட்டம்)

சந்திப்புகள் 
  சிம்கா அருகே 
 பிலாஸ்பூர் அருகே 
  பிலாசுப்பூர் அருகே 
  காட்கோரா அருகே என். எச். 149பி
  அம்பிகாபூர் அருகே

மேற்கோள்கள் 

இந்திய தேசிய நெடுஞ்சாலைகள்
தொடர் நிகழ்காலம்

தொடர் நிகழ்காலம் (present continuous) என்பது நவீன ஆங்கிலத்தில் பயன்படுத்தப்படும் ஒரு வினை வடிவமாகும், இது நிகழ்காலத்தில் தொடர்ச்சியாக நடந்துகொண்டேயிருக்கும் செயல்களைக்  குறிப்பதாகும். நாம் பேசும் சமயத்தில் தொடர்ந்து நடந்துகொண்டிருக்கும் செயல்களையோ சிறிது காலம் மட்டுமே நீடிக்கும் செயல்களையோ சிறிதுகாலம் மட்டும் நீடிக்கும் அடிக்கடி நடக்கும் செயல்களையோ படிப்படியாக மாற்றமடையும் நிகழ்வுகளைக் குறிக்க இந்தக் காலம் பயன்படுகிறது. இது பேசப்படும் ஆங்கிலத்தில் சுமார் 5% வினைச்சொற்களைக் கொண்டுள்ளது.

உருவாக்கம் 
தொடர் நிகழ்காலமானது பரவலாக வினைச் சொற்களின் அடிப்படை வடிவத்துடன் -ing  எனும் பின்னொட்டினைச் சேர்ப்பதன் மூலம் உருவாகிறது 

எடுத்துக்காட்டாக, வினைச்சொல்லுக்கு -ing எனும் பின்னொட்டு சேர்ப்பதன் மூலமும், தற்போதைய நிகழ்கால வினைச் சொற்களுடன் be வினை வடிவங்களான (am, are, is, was, were) ஐ அதற்கு முன்னால் சேர்ப்பதன் மூலமும் வினைச்சொல் தொடர் நிகழ்காலத்தினைப் பயன்படுத்த இயலும். 

 நான் வேலை செய்துகொண்டிருக்கிறேன்.(I am working.)
 நீங்கள் வேலை செய்துகொண்டிருக்கிறீர்கள்(You are working). .
 அவள் வேலை செய்து கொண்டிருக்கிறாள் (She is working).
 நாங்கள் வேலை செய்துகொண்டிருக்கிறோம் (We are working).
 அவர்கள் வேலை செய்து கொண்டிருக்கிறார்கள் (They are working).

பயன்பாடுகள் 
பெரும்பான்மையாக நாம் பேசிக் கொண்டிருக்கும் சமயத்தில் நிகழும் செயல்களைக் குறிப்பிட தொடர் நிகழ்காலம் பயன்படுகிறது. 

 அந்தப் பையன் சிரித்துக் கொண்டிருக்கிறான்.

நிகழ்காலமானது பழக்கவழக்கங்கள், மாறாத சூழ்நிலைகள், பொதுவான உண்மைகள் மற்றும் நிலையான ஏற்பாடுகள் ஆகியவற்றின்போது பயனபடுகிறது.

ஆனால் தொடர் நிகழ்காலமானது, நாம் பேசிக் கொண்டிருக்கும் சமயத்தில் நிகழாமல் இருந்தாலும் ஒரு தற்காலிகச் செயல்பாட்டை விவரிக்கப் பயன்படுத்தப்படுகிறது.

 They are working in Dubai (அவர்கள் துபாயில் வேலை பார்க்கிறார்கள்)
 I am writing a book (நான் ஒரு புத்தகம் எழுதுகிறேன்).
 I am living in Scotland until the end of the year. (நான் இந்த ஆண்டு இறுதி வரை ஸ்காட்லாந்தில் வசித்து வருகிறேன்)

மேற்கானும் எடுத்துக்காட்டுகள் மூலம் நிலையான செயல்பாடுகள் நிகழ்காலத்தில் மட்டும் பயன்படுத்தப்படுவது தெளிவாகிறது. ஏனெனில் மேற்கானும் எடுத்துக்காட்டுகள் அனைத்தும் தற்காலிகமான செயல்களே.

மேலும் காண்க 

 நிகழ்காலம்
 கடந்தகாலம்
 எதிர்காலம் (இலக்கணம்)

மேற்கோள்கள் 

ஆங்கில இலக்கணம்
காலங்கள் (இலக்கணம்)
சுங்கை பீசி நிலையம்

சுங்கை பீசி நிலையம் (ஆங்கிலம்: Sungai Besi Station; மலாய்: Stesen Sungai Besi; சீனம்: 新街場) என்பது மலேசியா, கோலாலம்பூர், சுங்கை பீசி பகுதியில் அமைந்துள்ள எல்ஆர்டி, எம்ஆர்டி மாற்றுவழிப் போக்குவரத்து (Interchange station) நிலையமாகும்.

இந்த நிலையத்திற்கு செரி பெட்டாலிங் வழித்தடம் (LRT Sri Petaling Line), புத்ராஜெயா வழித்தடம் (MRT Putrajaya Line) ஆகிய 2 வழித்தடங்கள் சேவை செய்கின்றன.

சுங்கை பீசி நிலையத்தைப் பயன்படுத்தும் இரண்டு தொடருந்து வழித்தடங்களுக்கும் இடையே ஒரு தடையற்ற கட்டண ஒருங்கிணைப்பு முறைமை பயன்பாட்டில் உள்ளது.

அமைவு

சுங்கை பீசி விரைவுச் சாலை மற்றும் சா ஆலாம் விரைவுச்சாலை (KESAS Highway) ஆகிய இரு விரைவுச்சாலைகள், சுங்கை பீசி வட்டாரத்தில் மிகவும் பரபரப்பான சாலைகளாகும். அவற்றின் சந்திப்புகளில் தான் இந்த நிலையமும் அமைந்துள்ளது.

சுங்கை பீசி நகரின் சுங்கை பீசி சாலையில் இந்த நிலையம் அமைந்துள்ளது. பாங்சபுரி பெர்மாய் குடியிருப்புகள், பிபிஆர் ராயா பெர்மாய் குடியிருப்புகளில் இருந்து இணைப்புப் பாலம் வழியாக இந்த நிலையத்தை அணுகலாம்.

வசதிகள்

இலகு விரைவுப் போக்குவரத்து வழித்தடங்களில் உள்ள நிலையங்களைப் போலவே இந்த நிலையமும் உயரத்தப்பட்ட நிலையில் உள்ளது. 

மேல் தளத்தில் இயங்குதளங்கள் உள்ளன. நடு தளத்தில் பயணச்சீட்டு தானியங்கிகள், பொருட்கள் வைக்குமிடம்; பயணத்திற்காகக் காத்திருக்கும் வசதிகள் உள்ளன.

புத்ராஜெயா வழித்தடம்

புத்ராஜெயா வழித்தடம் அல்லது புத்ராஜெயா கொமுட்டர் வழித்தடம் என்பது மலேசியா, கிள்ளான் பள்ளத்தாக்கு பகுதியில் உள்ள எம்ஆர்டி (Mass Rapid Transit) தொடருந்து வழித்தடம் ஆகும்.

இந்த வழித்தடம் மலேசிய நாட்டின் மூன்றாவது முழு தானியங்கி மற்றும் ஓட்டுநர் இல்லாத தொடருந்து வழித்தடமாக அறியப்படுகிறது. முன்பு இந்த வழித்தடம் எம்ஆர்டி சுங்கை பூலோ-செர்டாங்-புத்ராஜெயா வழித்தடம் (MRT Sungai Buloh–Serdang–Putrajaya Line) (SSP Line) என அறியப்பட்டது.

குவாசா டாமன்சாரா எம்ஆர்டி நிலையத்தில் இருந்து புத்ராஜெயா சென்ட்ரல் வரை நீண்டு செல்லும் இந்த வழித்தடமானது; செரி டாமன்சாரா, கெப்போங், பத்து, ஈப்போ சாலை, செந்தூல், கம்போங் பாரு, துன் ரசாக் சாலை, கோலாலம்பூர் கோபுரம், துன் ரசாக் எக்ஸ்சேஞ்ச், கூச்சாய் லாமா, செரி கெம்பாங்கான் மற்றும் சைபர்ஜெயா போன்ற மக்கள் அடர்த்தியான பகுதிகள் வழியாகச் செல்கிறது.

குவாசா டாமன்சாரா

குவாசா டாமன்சாரா மற்றும் கம்போங் பத்து ஆகிய புறநகர்ப் பகுதிகளின் இடையிலான பாதையின் முதல் கட்டச் செயல்பாடுகள் 16 சூன் 2022-இல் தொடங்கின. 2023 மார்ச் 16-ஆம் தேதி நிலத்தடி சுரங்கப்பாதை உட்பட மீதமுள்ள பாதையை உள்ளடக்கிய 2-ஆம் கட்டம் திறக்கப்பட்டது.

அதிகாரப்பூர்வ போக்குவரத்து வரைபடங்களில், புத்ராஜெயா வழித்தடத்தின் எண் 12 என மஞ்சள் நிறத்தில் பொறிக்கப்பட்டு உள்ளது. இந்த வழித்தடம் எம்ஆர்டி நிறுவனத்திற்கு (MRT Corp) சொந்தமானது.

காட்சியகம்
சுங்கை பீசி நிலையக் காட்சிப் படங்கள் (2023):

மேலும் காண்க
 சுங்கை பீசி 
 சுங்கை பீசி இராணுவ வானூர்தி நிலையம்
 மலேசிய தேசிய தற்காப்பு பல்கலைக்கழகம்
 புக்கிட் சாலில் நெடுஞ்சாலை
 பண்டார் தாசேக் செலாத்தான்

மேற்கோள்கள்

வெளி இணைப்புகள்

Sungai Besi LRT Station - mrt.com.my 

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
தீப்தி வாசலகே

தீப்தி வாசலகே (Deepthi Wasalage) ஓர் இலங்கை அரசியல்வாதி ஆவார். இவர் தேசிய மக்கள் சக்தி கட்சியின் உறுப்பினர் ஆவார். வேதியியல் ஆசிரியரான இவர், 2024 இலங்கை நாடாளுமன்றத் தேர்தலில் மாத்தளை தேர்தல் மாவட்டத்தில்  போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.

பின்னணி 
பேராதனை பல்கலைக்கழகப் பட்டதாரியான இவர் நான்கு தசாப்தங்களுக்கும் மேலாக பல பாடசாலைகளில் உயர்தர வகுப்பு வேதியியல் ஆசிரியராகப் பணியாற்றியுள்ளார்.

தேர்தல் வரலாறு

மேற்கோள்கள் 

மக்கள் விடுதலை முன்னணி அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
வாழும் நபர்கள்
1968 பிறப்புகள்
தேசிய நெடுஞ்சாலை 26 (இந்தியா)

தேசிய நெடுஞ்சாலை 26 (முன்னர் தேசிய நெடுஞ்சாலை 43)(National Highway 26 (India)) என்பது இந்தியாவின் ஒரு தேசிய நெடுஞ்சாலையாகும். இது ஒடிசா மாநிலத்தின் பர்கர் நகரை இணைக்கிறது. இது ஒடிசா வழியாக ஆந்திராவின் விஜயநகர மாவட்டத்தில் உள்ள இராஜபுலோவா வரை செல்கிறது. இது தேசிய நெடுஞ்சாலை 5 மற்றும் தேசிய நெடுஞ்சாலை 6ஐ இணைக்கிறது. தேசிய நெடுஞ்சாலை 26 கிழக்குத் தொடர்ச்சி மலையைக் கடந்து செல்கிறது.

வழித்தடம் 
ஆந்திரப் பிரதேசத்தில் உள்ள நெடுஞ்சாலையின் மொத்த நீளம் 90.33 கி.மீ. ஆகும்.

முனையம் 
வடக்கு முனையமான போரிகும்மா, தேசிய நெடுஞ்சாலை 26 முதல் பர்கர் மற்றும் தேசிய நெடுஞ்சாலை 63 வரை ஜெகதல்பூர் நோக்கிச் செல்லும் 2 நெடுஞ்சாலைகளின் சந்திப்பாகும். தெற்கு முனையில், இராஜபுலோவா, கொல்கத்தா சென்னை இடையில் செல்லும் தேசிய நெடுஞ்சாலை 16இல் உள்ளது.

மேலும் காண்க 

 தேசிய நெடுஞ்சாலை மேம்பாட்டுத் திட்டம்

மேற்கோள்கள் 

இந்திய தேசிய நெடுஞ்சாலைகள்
ஹன்சக விஜேமுனி

ஹன்சகா விஜேமுனி ஓர் இலங்கை அரசியல்வாதி ஆவார். 2024 இலங்கை நாடாளுமன்றத் தேர்தலில் கண்டி தேர்தல் மாவட்டத்தில் போட்டியிட்டுப் பாராளுமன்றத்திற்குத் தேர்ந்தெடுக்கப்பட்டார். ஒரு மருத்துவரான இவர் தேசிய மக்கள் சக்தி கட்சியின் கண்டி மாவட்ட நிர்வாகக் குழு உறுப்பினர் ஆவார்.

தேர்தல் வரலாறு

மேற்கோள்கள் 

மக்கள் விடுதலை முன்னணி அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
வாழும் நபர்கள்
1971 பிறப்புகள்
பாலிசேனா கல் சவப்பெட்டி.

பாலிசேனா கல் சவப்பெட்டி, கிமு 520-500  காலப் பகுதியைச் சேர்ந்த பண்டைய கிரேக்க  இளவரசியான பாலிசேனாவின் பளிங்குக் கல் சவப்பெட்டி ஆகும்.தற்கால துருக்கி நாட்டின் வடமேற்கு பகுதியில் உள்ள  கனக்கலே மாகாணத்தின் கிரானிகஸ் நதி பள்ளத்தாக்கில் இச்செதுக்கப்பட்ட சிற்பங்களைக் கொண்ட இந்த பளிங்குக் கல் சவப்பெட்டியை, அகழாய்வின் போது 1994ஆம் ஆண்டில் கண்டுபிடிக்கப்பட்டது.. இது பண்டைய தசிலஸ் நகரத்திற்கும், திராய் நகரத்திற்கு இடைப்பகுதியில் இக்கல் சவப்பெட்டி கண்டறியப்பட்டது.  

இந்த பளிங்குக் கல் சவப்பெட்டியின் முப்புறங்களில் மரணத்தின் இறுதிச் சடங்கை செய்வதற்கான செதுக்கு வேலை சிற்பங்கள் கொண்டுள்ளது. மேலும் கல் சவப்பெட்டியின் பின்புறத்தில் திராய் மன்னர் பிரையமின் மகள் இளவரசி பாலிசேனாவின் சிற்பம்  என்று கருதப்படுகிறது.மன்னர்  அக்கீலியசின்  கல்லறைக்கு முன்னால் அவரது மகன் நியோப்டோலெமோஸ் இந்த கல் சவப்பெட்டிக்கான இறுதிச் சடங்ககை செய்தான் என்று கருதப்படுகிறது.

கல் சவப்பெட்டியின் காட்சிகள்
பளிங்குக் கல் சவப்பெட்டி மீது இளவரசி பாலிசேனா செய்த தியாகத்தை எடுத்துக்காட்டும் சிற்பக் காட்சிகள்

இதனையும் காண்க
 கல் சவப்பெட்டி

மேற்கோள்கள்

மேலும் படிக்க
 Assur Corfù, Nicolas (2016). "Der Polyxena-Sarkophag von Çanakkale – archaisch oder archaistisch?" In: Numismatica e Antichità Classiche, vol. 45, pp. 43–66.
 
 Geppert, Karin (2006). "Überlegungen zum Polyxena-Sarkophag im Museum Çanakkale". In: Kreutz, Natascha; Schweizer, Beat (ed.), Tekmeria. Archäologische Zeugnisse in ihrer kulturhistorischen und politischen Dimension. Münster: Scriptorium, pp. 89–106.
 Reinsberg, Carola (2001). "Der Polyxena-Sarkophag in Çanakkale". In: Olba, vol. 10, pp. 71–99.
 Reinsberg, Carola (2022). "Der spätarchaische Polyxenasarkophag". In: Antike Plastik, vol. 32. Wiesbaden: Reichert.
 Sevinç, Nurten (1996). "A New Sarcophagus of Polyxena from the Salvage Excavations at Gümüşçay". In: Studia Troica, vol. 6, pp. 251–264.

தொல்பொருட்கள்
பண்டைய கிரேக்கப் பண்பாடு
இருபீனைல் பாதரசம்

இருபீனைல் பாதரசம் (Diphenylmercury) என்பது C12H10Hg என்ற  மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமப் பாதரச சேர்மமான இது வெள்ளை நிறத்தில் திண்மப் பொருளாகக் காணப்படுகிறது.  இச்சேர்மம்  குறிப்பாக நிலைப்புத் தன்மை கொண்டுள்ள காரணத்தால் கரிம உலோகச் சேர்மமாக வரலாற்று ஆர்வத்தை கொண்டுள்ளது. ஆனால் இதன் அதிக நச்சுத்தன்மையின் காரணமாக சில பயன்பாடுகளை மட்டுமே கொண்டுள்ளது. டைபீனைல்மெர்க்குரி என்ற பெயராலும் இச்சேர்மம் அழைக்கப்படுகிறது.

தயாரிப்பு
வணிக ரீதியாக கிடைக்கும், இந்த சேர்மத்தை  பல வழிகளில் தயாரிக்கலாம். பீனைல்பாதரச  அசிடேட்டை சோடியம் சுடானேட்டுடன் சேர்த்து சூடுபடுத்துவதன் மூலம் இருபீனைல் பாதரசத்தை தயாரிக்கலாம். பாதரச ஆலைடுகளுடன் பீனைல் மக்னீசியம் புரோமைடைச் சேர்த்து வினைபுரியச் செய்தாலும் இது உருவாகும். புரோமோபென்சீன் சேர்மத்துடன்  சோடியம் இரசக்கலவையைச் சேர்த்து வினைபுரியச் செய்தாலும் இருபீனைல் பாதரசம் உருவாகும்.

பாதுகாப்பு
இருபீனைல் பாதரசம் அதிக நச்சுத்தன்மை கொண்டுள்ள ஒரு வேதிப் பொருளாகும்.

மேற்கோள்கள்

பீனைல் சேர்மங்கள்
கரிமபாதரச சேர்மங்கள்
தேசிய நெடுஞ்சாலை 25 (இந்தியா)

தேசிய நெடுஞ்சாலை 25 (தே. நெ. 25)(National Highway 25 (India)) என்பது இந்தியாவின் இராசத்தான் மாநிலத்தில் உள்ள பார்மரை பியாவுடன் இணைக்கும் ஒரு தேசிய நெடுஞ்சாலை ஆகும். இது சமீபத்தில் இந்தியத் தேசிய நெடுஞ்சாலை ஆணையத்தால் நான்கு வழிச்சாலையாக விரிவுபடுத்தப்பட்டுள்ளது.

வழித்தடம் 
முனாபாவோ, ராம்சர், பார்மர், கவாஸ், பேட்டு, மாதசர், துத்வா, பாகுண்டி, கேர், தில்வாரா, பலோத்ரா, பச்பத்ரா, கல்யாண்பூர், ஜோத்பூர், கபர்டா, பிலாரா, ஜெய்தாரன், பார், பியவர்  என்எச்25

சந்திப்புகள் 
  முனாபாவோ அருகே முனையம் 
  கக்ரியா அருகே சந்திப்பு.
  பார்மர் அருகே சந்திப்பு 
  பலோத்ரா அருகே சந்திப்பு.
  பியாவர் அருகே முனையம்.

மேலும் காண்க 
நெடுஞ்சாலை எண் அடிப்படையில் இந்தியாவின் தேசிய நெடுஞ்சாலைகளின் பட்டியல்

மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

மேற்கோள்கள்

வெளி இணைப்புகள் 

 திறந்தவெளி தெரு வரைபடத்தில் என். எச். 25

இந்திய தேசிய நெடுஞ்சாலைகள்
இல்லம்

இல்லம் (Illam, ) மனை என்பது தமிழில் வீட்டைக் குறிக்கப் பயன்படுத்தப்படும் ஒரு பொதுச் சொல்லாகும். ஆனால் இல்லம்  அல்லது மன, என்பது மலையாளத்தில் நம்பூதிரி பிராமணர் வீட்டை  குறிக்கப் பயன்படுத்தப்படும் சொல்லாக பயன்படுத்தபடுகிறது. தென்னிந்தியாவின், கேரளத்தில் சாதிகள் அடிப்படையில் வீடுகளை வகைப்படுத்தவும் அடையாளப்படுத்தப்படுவதன் ஒரு பகுதியாக இ்வாறு குறிப்பிடப்படுகிறது. அந்தப் பாரம்பரியத்தின்படி நம்பூதிரி பிராமண குடும்பங்களின் பாரம்பரிய இல்லமான தராவாடைக் குறிக்க இல்லம் என்ற சொல் பயன்படுத்தப்படுகிறது. 

கேரளத்தின் மிக உயர்ந்த சாதியாக விளங்கிய நம்பூதிரிகள், தங்கள் பரம்பரையை  பிரம்மாலயம் என்று குறிப்பிடுகின்றனர். சமசுகிருத மொழியில் " கட்டிடக்கலை " என்று பொருள்படும்  வாஸ்து சாஸ்த்திரத்தின், அடிப்படையில் அவர்களின் இல்லங்கள் கட்டப்பட்டுள்ளன. தற்போது மிகக் குறைவான இல்லங்களே தொடர்ந்து வசிப்பிடமாக பயன்படுத்தப்பட்டுவருகின்றன. பெரும்பாலானவை அருங்காட்சியகங்கள், ஆயுர்வேத சுகாதாரப் பராமரிப்பு மையங்கள், தங்கும் விடுதிகள் போன்றவையாக மாற்றப்பட்டுள்ளன.

கட்டமைப்பு 
நம்பூதிரி இல்லத்தின் பாரம்பரிய அமைப்பானது நடுமுட்டம் ('நாடு' என்றால் நடு மற்றும் 'முட்டம்' என்றால் பூமி/தரை என்று பொருள்படும்) என்று அழைக்கப்படும் ஒரு திறந்தவெளி முற்றத்தைக் கொண்டதாக இருக்கும். இந்த இல்லங்கள்  நாலுகெட்டு (முற்றத்தின் நான்கு பக்கங்களிலும் நான்கு  அறைகளால் சூழ்ப்பட்டது), எட்டுகெட்டு (மற்றொரு நாலுகெட்டோடு  சேர்ந்த இல்லம்), பதினாலுகெட்டு (ஒரு முற்றத்தைச் சுற்றி நான்கு அடுக்கு கட்டிடங்கள் கட்டப்பட்டது) போன்ற பல்வேறு வடிவங்களில் வடிவமைக்கப்பட்டவையாகும்.

பிரபலமான எடுத்துக்காட்டுகள் 
கேரளத்தில் நன்கு அறியப்பட்ட சில இல்லங்களில் சூர்யகலாடி மன (கோட்டயம்), வரிக்கசேரி மனை (பாலக்காடு), பூதேரி இல்லம் (ஃபெரோக்), எட்டிசேரி மன (கண்ணூர்), தேசமங்கலம் மன (தேசமங்கலம்), நென்மினி இல்லம் (குருவாயூர்), புன்னோர்கொட்டு அல்லது ஸ்வர்ணத்து மன (பழந்தோட்டம்), ஓலப்பமன்ன இல்லம் (வெள்ளிநெஞ்சி) மற்றும் பூமுல்லி மனா (பாலக்காடு) போன்றவை அடங்கும்.

மேலும் வாசிக்க 

 பொதுவான ஒரு இல்லம்
 சில நம்பூதிரி இல்லங்கள்

மேற்கோள்கள்

வெளி இணைப்புகள் 
 Poonthanam Illam at Perinthalmanna, Malappuram | Kerala Tourism
இந்தியக் கட்டிடக்கலை
கேரளப் பண்பாடு
வீடு